Enrique Marco Vicente exposa els seus olis a la Casa de Cultura
2025-07-24

L’art torna a omplir la sala d’exposicions de la Casa de Cultura de Burjassot. Coincidint amb l’inici del nou any, la sala municipal ha estrenat nova mostra pictòrica en la qual el protagonisme és per a les creacions de l’artista Enrique Marco Vicente.

Pintor autodidacta, Enrique ha viscut durant 16 anys a Burjassot i es considera un veí més del municipi. Les seues obres mostren temàtiques de tota mena relacionades amb els espais i les coses que Enrique observa en el seu dia a dia.

Els 22 quadres exposats a la Casa de Cultura estan realitzats en oli sobre tela i es podran contemplar fins al 27 de gener en l’horari habitual de la Casa de Cultura, de dilluns a divendres de 08.00 a 21.00 hores.